text: следните въпроси:i) процедури за насърчаване на съответните представителни организации на съответните им територии да проучат техния интерес от взаимното признаване; както иii) процедури за насърчаване разработването на препоръки относно взаимното признаване от съответните представителни организации.б) Работната група работи като звено за контакт по въпроси, свързани с взаимното признаване, повдигнати от съответните професионални организации от която и да е страна.Член 7.22Прозрачност и поверителна информация1. Чрез механизмите, създадени съгласно дванадесета глава (Прозрачност), всяка от страните отговаря незабавно на всички искания, отправени от другата страна, за предоставяне на конкретна информация относно:а) международни споразумения или договорености, включително относно взаимно признаване, които се отнасят до или засягат въпроси, попадащи в обхвата на настоящата глава; както иб) стандарти и критерии за лицензиране и сертифициране на доставчици на услуги, включително информация относно подходящия регулаторен или друг орган, с който да се направи справка във връзка с такива стандарти или критерии. Такива стандарти и критерии включват изисквания, свързани с образование, полагане на изпити, опит, поведение и етика, професионално развитие и повторно сертифициране, обхват на професионалния опит, познаване на местните условия и защита на потребителите.2. Нищо в настоящото споразумение не изисква от която и да е страна да предоставя поверителна информация, чието разгласяване би възпрепятствало правоприлагането или по друг начин би противоречало на обществения интерес, или би накърнило законни търговски интереси на определени публични или частни предприятия.3. Регулаторните органи на всяка страна правят обществено достояние изискванията, включително всички изискуеми документи, относно попълването на заявления във връзка с предоставянето на услуги.4. По искане на заявителя, регулаторният орган на съответната страна го информира относно статуса на неговото заявление. Ако регулаторният орган изисква допълнителна информация от заявителя, той го уведомява за това без неоснователно отлагане.5. По искане на неуспял заявител, съответният регулаторен орган, който е отхвърлил заявлението, информира заявителя във възможната степен относно основанията за отхвърлянето на заявлението.6. Регулаторният орган на съответната страна изготвя административно решение относно пълно заявление на инвеститор или трансграничен доставчик на услуги от другата страна, свързан с доставката на услуги, в срок от 120 дни и незабавно уведомява заявителя за това решение. Заявлението не се счита за пълно, докато не бъдат проведени всички съответни изслушвания и не бъде получена цялата необходима информация. Когато не е възможно да бъде взето решение в срок от 120 дни, регулаторният орган уведомява заявителя незабавно за това и се стреми да вземе решение в разумен по-късен срок.Член 7.23Вътрешно законодателство1. Когато за предоставянето на дадена услуга или за установяване, за които е поето специфично задължение, се изисква разрешение, в приемлив срок след подаването на заявление, считано за пълно според вътрешните законови и подзаконови актове, компетентните органи на съответната страна информират заявителя за решението си относно заявлението. По искане на заявителя, компетентните органи на страната предоставят без неоправдано забавяне информация относно статуса на заявлението.2. Всяка страна създава или поддържа обикновени, арбитражни или административни съдилища или процедури, които, при искане от засегнат инвеститор или доставчик на услуги, осигуряват незабавно преразглеждане на административни актове, засягащи установяване, трансгранично предоставяне на услуги или временно присъствие на физически лица със стопанска цел и, когато това е обосновано, подходящи средства за


text: правна защита. Когато подобни процедури не са независими от органа, който е взел въпросното административно решение по силата на своите правомощия, страните гарантират, че процедурите действително осигуряват обективна и безпристрастна проверка.3. С цел да се гарантира, че мерките, свързани с изисквания и процедури за квалификация, технически стандарти и изисквания за лицензиране, не създават ненужни пречки пред търговията с услуги, като същевременно се признава правото на регулиране и въвеждане на нови правила относно доставката услуги, за да се постигнат целите на обществената политика, всяка страна се стреми да гарантира, по целесъобразност за отделните сектори, че такива мерки:а) са основани на обективни и прозрачни критерии, като например компетентност и способността да се предостави услугата; както иб) за случаите на процедури по лицензиране, не са сами по себе си ограничение за предоставянето на услугата.4. Настоящият член се изменя, по целесъобразност, след консултации между страните, за да бъдат отразени в настоящото споразумение резултатите от преговорите съгласно параграф 4 на член VI от ГАТС или резултатите от подобни преговори, водени в други многостранни форуми, в които участват и двете страни, след като те влязат в сила.Член 7.24УправлениеВсяка страна доколкото е възможно гарантира, че на нейна територия са въведени и се прилагат договорените на международно равнище стандарти за регулиране и надзор в сектора на финансовите услуги и за борбата с укриването на данъци и избягването на данъчно облагане. Такива стандарти, договорени на международно равнище, са, inter alia, Основни принципи на ефективния банков надзор на Базелския комитет по банков надзор, Основни принципи и методология на застраховането, одобрени в Сингапур на 3 октомври 2003 г. от Международната асоциация на застрахователните надзорни органи, Цели и принципи на правната уредба на ценните книжа на Международната организация на комисиите за ценни книжа, Споразумение за обмен на информация по данъчни въпроси на Организацията за икономическо сътрудничество и развитие (наричана по-нататък "ОИСР"), Декларацията относно прозрачността и обмена на информация за данъчни цели на Г-20 и Четиридесетте препоръки за борба срещу изпирането на пари и Деветте специални препоръки срещу финансиране на тероризма, създадени от Специалната група за финансови действия.Подраздел БКомпютърни услугиЧлен 7.25Компютърни услуги1. При либерализиране на търговията с компютърни услуги съгласно раздели Б—Г, страните възприемат разбирането, посочено в следните параграфи.2. CPC [30] 84, кодът на ООН, използван за описание на компютърните и свързаните с тях услуги, обхваща основните дейности, използвани за предоставяне на всички компютърни и свързани с тях услуги, включително компютърни програми, определени като набор от инструкции, необходими за осигуряване на функционирането и взаимодействието между компютрите (включително разработването и прилагането на такива програми), обработка и съхранение на данни и свързани услуги, например консултантски услуги по обучение на персонала на клиентите. Технологичният напредък доведе до нараснало предлагане на такива услуги като набор или пакет от свързани услуги, който може да включва част от или всички тези основни функции. Например, услуги като уеб/домейн-хостинг, извличане на данни и изчислителни услуги по технологията GRID се състоят съответно от комбинация от основни компютърни функции.3. Независимо от това дали се предоставят посредством мрежа, включително по интернет, компютърните и свързаните с тях услуги включват всички услуги, при които се предоставят:а)

type: contracts

jurisdiction: EU


text: консултантски услуги, разработване на стратегии, анализ, планиране, спецификация, дизайн, развитие, инсталиране, внедряване, интегриране, тестване, откриване и отстраняване на неизправности, актуализация, техническа поддръжка, техническа помощ или управление на или във връзка с компютри или компютърни системи;б) компютърни програми, плюс консултантски услуги, разработване на стратегии, анализ, планиране, спецификация, дизайн, развитие, инсталиране, внедряване, интегриране, тестване, откриване и отстраняване на неизправности, актуализация, адаптиране, техническо обслужване, поддръжка, техническа помощ, управление или употреба на или за компютърни програми;в) услуги за обработка, съхранение, хостинг на данни или поддържане на бази данни;г) техническо обслужване и ремонт на офис оборудване и техника, включително на компютри; илид) услуги по обучение на персонала на клиенти, във връзка с компютърни програми, компютри или компютърни системи, некласифицирани другаде.4. Компютърните и свързаните с тях услуги дават възможност за предоставяне на други услуги, например банкиране, чрез електронни или други средства. Страните признават, че съществува важно разграничение между създаващата възможността услуга, като например уеб хостинг или хостинг на приложения, и съдържанието или същинската услуга, която се предоставя с електронни средства, като например банкиране, и че в такива случаи съдържанието или същинската услуга не попада в обхвата на CPC 84.Подраздел ВПощенски и куриерски услугиЧлен 7.26Регулаторни принципиНе по-късно от три години след влизането в сила на настоящото споразумение, с цел да се гарантира конкуренция в пощенските и куриерските услуги, които не са запазени за монопол във всяка от страните, Комитетът по търговията определя принципите на регулаторната рамка, приложима към тези услуги. Тези принципи целят да отговорят на въпроси като например практики, насочени срещу конкуренцията, универсална услуга, индивидуални лицензи и естество на регулаторния орган. [31]Подраздел ГДалекосъобщителни услугиЧлен 7.27Приложно поле и определения1. Настоящият подраздел определя принципите на регулаторната рамка за основните далекосъобщителни услуги [32], различни от телевизионно и радио разпръскване, либерализирани съгласно раздели Б—Г от настоящата глава.2. За целите на настоящия подраздел:а) понятието "далекосъобщителни услуги" обхваща всички услуги, състоящи се в предаването и приемането на електромагнитни сигнали и изключва стопанската дейност, изразяваща се в предоставяне на съдържание, за чието предаване са необходими далекосъобщителни средства;б) "обществена далекосъобщителна преносна услуга" означава всяка далекосъобщителна услуга, за която една от страните изисква, изрично или по същество, да бъде предлагана на обществото като цяло;в) "обществена далекосъобщителна преносна мрежа" означава инфраструктурата за обществени далекосъобщения, която позволява далекосъобщения между и сред определени мрежови терминални точки;г) "регулаторен орган" в сектора на далекосъобщенията е орган или органи, натоварен(и) с регулирането на далекосъобщенията, посочени в настоящия подраздел;д) "основни съоръжения" означава съоръжения на обществена далекосъобщителна преносна мрежа или услуга, които:i) се предоставят изключително или основно от един или от ограничен брой доставчици; както иii) не могат да бъдат икономически или технически заместени по приемлив начин за предоставянето на услуга;е) "основен доставчик" в далекосъобщителния сектор е доставчик, който има способността съществено да въздейства на условията за участие (по отношение на цената и предлагането) на съответния пазар на далекосъобщителни услуги в резултат на контрола си върху основни съоръжения или използването на своята позиция на пазара;ж) "взаимно свързване" означава свързването с доставчици, осигуряващи далекосъобщителни преносни мрежи или услуги, с цел да се позволи на потребителите на даден доставчик да общуват с потребителите на друг


text: доставчик и да имат достъп до услугите, предоставяни от друг доставчик, при което се поемат специфични задължения;з) "универсална услуга" означава наборът от услуги, които трябва да бъдат предлагани на всички потребители на територията на която и да от страните, независимо от тяхното географско положение, и на достъпна цена [33];и) "краен потребител" означава краен потребител или абонат на обществена далекосъобщителна преносна услуга, включително доставчик на услуга, различен от доставчик на обществени далекосъобщителни преносни услуги;й) "недискриминационно" означава третиране, не по-малко благоприятно от третирането, предоставено на всички други сходни обществени далекосъобщителни преносни мрежи или услуги при сходни обстоятелства; както ик) "преносимост на номерата" означава възможността крайните потребители на обществени далекосъобщителни преносни услуги да запазват, на същото географско положение, същите телефонни номера без влошаване на качеството, надеждността или удобството, при преминаването им между еднаква категория доставчици на обществени далекосъобщителни преносни услуги.Член 7.28Регулаторен орган1. Всеки регулаторен орган в сферата на далекосъобщителните услуги е юридически самостоятелен и функционално независим от който и да е доставчик на далекосъобщителни услуги.2. Регулаторният орган разполага с достатъчни правомощия, за да регулира сектора на далекосъобщителните услуги. Функциите, които трябва да изпълнява регулаторният орган, се оповестяват публично по лесно достъпен и ясен начин, по-специално в случаите, когато с тези функции са натоварени повече от един органа.3. Решенията на регулаторния орган и използваните от него процедури са безпристрастни по отношение на всички участници на пазара.Член 7.29Разрешение за предоставяне на далекосъобщителни услуги1. Предоставянето на услуги се разрешава, доколкото е възможно, вследствие на опростена разрешителна процедура.2. Лиценз може да се изисква с цел да се отговори на проблеми, свързани с разпределението на честоти, номера и права на ползване. Условията за издаване на такъв лиценз се оповестяват.3. В случаите, когато е необходим лиценз:а) всички критерии за издаване на лиценз и разумният срок, който обикновено е необходим за постигане на решение относно заявление за лиценз, се оповестяват;б) причините за отказ за издаване на лиценз се съобщават на заявителя в писмена форма при поискване; както ив) размерът на таксите [34], изисквани от която и да е от страните за издаване на лиценз, не превишава административните разходи, които обикновено се правят при управлението, контрола и прилагането на приложимите лицензи [35].Член 7.30Защитни мерки в областта на конкуренцията по отношение на основните доставчициПоддържат се подходящи мерки с цел да не се позволи на доставчици, които самостоятелно или заедно с други се явяват основни доставчици, да участват или да продължават насочени срещу конкуренцията практики. Насочените срещу конкуренцията практики включват по-специално:а) участие в нарушаващо конкуренцията кръстосано субсидиране [36];б) използване на получена от конкурентите информация с нарушаващи конкуренцията последици; както ив) несвоевременно предоставяне на други доставчици на услуги на основна техническа информация за основни съоръжения и на търговски уместна информация, която им е необходима, за да предоставят услуги.Член 7.31Взаимно свързване1. Всяка страна гарантира, че доставчиците на обществени далекосъобщителни преносни мрежи или услуги на нейната територия предоставят, пряко или косвено в границите на същата територия, на доставчиците на обществени далекосъобщителни преносни услуги от другата страна възможността да договарят взаимно свързване. Взаимно свързване следва по принцип да се договаря на основата на търговски преговори между заинтересованите


text: дружества.2. Регулаторните органи гарантират, че доставчиците, придобили информация от друго предприятие по време на процеса на договаряне на формалностите по взаимно свързване, ползват тази информация единствено за целите, за които тя е предоставена, и зачитат във всеки един момент поверителността на предаваната или съхранявана информация.3. Взаимното свързване с основен доставчик се гарантира във всяка технически пригодна точка в мрежата. Взаимно свързване се предоставя:а) при недискриминационни срокове, условия (включително технически стандарти и спецификации) и цени и при качество, което е не по-лошо от осигуряваното за собствените му сходни услуги, за сходни услуги на несвързани доставчици на услуги или за сходни слуги към собствените му дъщерни дружества или други свързани лица;б) своевременно, при срокове и условия (включително технически стандарти и спецификации) и разходно ориентирани цени, които са прозрачни, разумни, вземат предвид икономическата осъществимост, и са необвързани в достатъчна степен, така че доставчикът да не е длъжен да заплаща за мрежови компоненти и съоръжения, които не са му необходими за предоставяната услуга; както ив) при поискване, в допълнителни точки освен мрежовите терминални точки, предлагани на мнозинството потребители, предмет на заплащане на такси, които отразяват разходите за изграждане на необходимите допълнителни съоръжения.4. Процедурите, приложими за взаимно свързване с основен доставчик, се правят обществено достояние.5. Основните доставчици правят обществено достояние своите споразумения за взаимно свързване или своите образци на оферти за взаимно свързване [37].Член 7.32Преносимост на номератаВсяка страна гарантира, че доставчиците на обществени далекосъобщителни преносни услуги на нейната територия, различни от доставчиците на услуги за интернет телефония, предоставят преносимост на номерата до технически осъществима степен и при разумни срокове и условия.Член 7.33Разпределение и използване на ограничени ресурси1. Всякакви процедури за разпределението и използването на ограничени ресурси, включително честоти, номера и права на ползване, се провеждат по обективен, навременен, прозрачен и недискриминационен начин.2. Текущото положение с разпределените честотни ленти се прави обществено достояние, но не се изисква детайлно посочване на честотите, разпределени за специфично ползване от държавните органи.Член 7.34Универсална услуга1. Всяка страна има правото да определя вида на задълженията за универсална услуга, които желае да поддържа.2. Подобни задължения не се считат за насочени срещу конкуренцията сами по себе си, при условие че се прилагат по прозрачен, обективен и недискриминационен начин. Прилагането на такива задължения се извършва по неутрален по отношение на конкуренцията начин, който е и не по-обременяващ от необходимото за вида универсална услуга, определена от всяка страна.Член 7.35Поверителност на информациятаВсяка страна гарантира поверителността на далекосъобщенията и свързания пренос на данни посредством обществена далекосъобщителна преносна мрежа и на общественодостъпните далекосъобщителни услуги, без да налагат ограничения на търговията с услуги.Член 7.36Решаване на спорове в областта на далекосъобщениятаРед на решаване на спорове1. Всяка от страните гарантира, че:а) доставчиците на услуги могат да се обръщат към регулаторен орган или друг уместен орган на страната за решаване на спорове между доставчици на услуги или между доставчици на услуги и потребители във връзка с въпроси, посочени в настоящия подраздел; както иб) в случай на спор, възникнал между доставчици на обществени далекосъобщителни преносни мрежи или услуги във връзка с права и задължения, произтичащи от настоящия подраздел, съответният регулаторен орган, по искане на


text: която и да е от страните по спора, постановява обвързващо решение за уреждане на спора във възможно най-кратък срок и във всички случаи в рамките на разумен срок.Обжалване и преразглеждане от съдебни органи2. Всеки доставчик на услуга, чиито законово защитени интереси са неблагоприятно повлияни от решение или акт на регулаторен орган:а) има право на обжалване на съответното решение или акт пред апелативен орган [38]. Когато апелативният орган не е съдебен орган по своя характер, винаги се представят писмено мотивите за неговото решение или акт и то също така подлежи на преразглеждане от безпристрастен и независим съдебен орган. Решенията или актовете, издадени от апелативни органи, се прилагат ефективно; както иб) може до получи преразглеждане на решението или акта от безпристрастен или независим съдебен орган на страната. Никоя от страните не може да разреши заявление за преразглеждане от съдебни органи да представлява основание за неспазване на решението или акта на регулаторния орган, освен ако съответният съдебен орган не преустанови действието на такова решение или акт.Подраздел EФинансови услугиЧлен 7.37Приложно поле и определения1. Настоящият подраздел определя принципите на регулаторната рамка за всички финансови услуги, либерализирани съгласно раздели Б—Г.2. За целите на настоящия подраздел:"финансови услуги" е всяка услуга от финансов характер, предлагана от доставчик на финансови услуги от някоя от страните. Финансовите услуги включват следните дейности:а) Застрахователни и свързани със застраховането услуги:i) директно застраховане (включително съвместно застраховане):А) животозастраховане;Б) застраховане, различно от животозастраховане;ii) презастраховане и ретроцесия;iii) застрахователно посредничество, като брокерство и агентство; както иiv) спомагателни застрахователни услуги, например консултации, актюерски услуги, оценка на риска и услуги по уреждане на искове; както иб) Банкови и други финансови услуги (с изключение на застраховане):i) приемане на депозити и други подлежащи на изплащане суми от граждани;ii) предоставяне на заеми от всякакъв вид, включително потребителски кредити, ипотечни кредити, факторинг и финансиране на търговски сделки;iii) финансов лизинг;iv) всякакви услуги по плащания и прехвърляне на парични средства, включително кредитни, разплащателни и дебитни карти, пътнически чекове и банкови менителници;v) гаранции и задължения;vi) търговия за собствена сметка или за сметка на клиенти, независимо дали на борсовия или извънборсов пазар или по друг начин със следното:А) инструменти на паричния пазар (включително чекове, полици, депозитни удостоверения);Б) валута;В) производни продукти, включително, но не само, фючърси и опции;Г) инструменти на валутния курс и лихвения процент, включително продукти като суапови споразумения и споразумения за форуърд курсове;Д) прехвърляеми ценни книжа; както иЕ) други прехвърляеми инструменти и финансови активи, включително авоари в злато и сребро;vii) участие в емитиране на всякакъв вид ценни книжа, включително гарантиране и действие като посредник (независимо дали публично или частно) и предоставяне на услуги, свързани с такива емисии;viii) парично брокерство;ix) управление на активи, като управление на пари в брой или портфейл от ценни книжа, всички форми на управление на колективни инвестиции, управление на пенсионни фондове, попечителство, услуги по съхраняване и пълномощия;x) услуги по сетълмент и клирингови услуги за финансови активи, включително ценни книжа, производни продукти и други подлежащи на прехвърляне инструменти;xi) осигуряване и предаване на финансова информация, обработване на финансови данни и свързан с тях софтуер; както иxii) консултантски, посреднически и други спомагателни финансови услуги по всички дейности,


text: включени в подточки i)—xi), включително кредитни референции и анализи, проучвания на инвестиции и портфейли от ценни книжа и консултации относно тях, както и консултации във връзка с придобиването и с корпоративното преструктуриране и стратегия."доставчик на финансови услуги" означава всяко физическо или юридическо лице от която и да е от страните, което предоставя или цели да предоставя финансови услуги и не е публичноправен субект."публичноправен субект" означава:а) правителство, централна банка или монетарна институция на някоя от страните, или субект, собственост на някоя от страните или контролиран от нея, който участва главно в упражняването на функции на държавно управление или дейности с цел държавно управление, с изключение на субекти, чиято дейност обхваща главно предоставянето на финансови услуги при търговски условия; илиб) частноправен субект, изпълняващ функции, обичайно изпълнявани от централна банка или монетарна институция, при упражняването на тези функции."нова финансова услуга" означава услуга от финансов характер, включително услуги, свързани със съществуващи и с нови продукти, или с начина, по който се доставя продуктът, която не се предоставя от доставчик на финансови услуги на територията на едната страна, но се предоставя на територията на другата страна.Член 7.38Предпазни мерки [39]1. Всяка от страните може да приеме или поддържа мерки от съображения за предпазливост [40], включително:а) закрилата на инвеститорите, вложителите, титулярите на полици или лицата, към които доставчиците на финансови услуги имат фидуциарно задължение; както иб) гарантирането на целостта и стабилността на финансовата система на съответната страна.2. Тези мерки не са по-обременяващи от необходимото за постигане на целта им и, в случай че те не съответстват на останалите разпоредби на настоящото споразумение, те няма да се използват за заобикаляне на ангажиментите и задълженията на всяка от страните съгласно тези разпоредби.3. Нищо в настоящото споразумение не следва да се тълкува като съдържащо изискване по отношение на която и да е страна за разгласяване на информация относно делата и сметките на отделни потребители или каквато и да било поверителна или защитена информация, с която разполагат публичноправни субекти.4. Без да се засягат други средства за пруденциално регулиране на трансграничната търговия с финансови услуги, всяка от страните може да изиска регистрацията на трансгранични доставчици на финансови услуги от другата страна и на финансови инструменти.Член 7.39ПрозрачностСтраните признават, че прозрачните регулаторни мерки и политики, уреждащи дейностите на доставчиците на финансови услуги, са важни за улесняване на достъпа на чуждестранни доставчици на финансови услуги до пазара на всяка от страните и техните операции на него. Всяка от страните се ангажира да насърчава регулаторна прозрачност на финансовите услуги.Член 7.40Автономни организацииКогато една от страните изисква принадлежност към или участие във, или достъп до автономна организация, борса или пазар на ценни книжа или на срочни инструменти, клирингова агенция или всяка друга организация или сдружение, за да могат доставчици на финансови услуги от другата страна да предоставят финансови услуги при еднакви условия с доставчиците на финансови услуги от страната, или когато една от страните предоставя пряко или непряко на такива субекти привилегии или предимства за предоставянето на финансови услуги, тази страна гарантира спазването на задълженията по членове 7.6, 7.8, 7.12 и 7.14 от такава автономна организация.Член 7.41Системи за


text: плащане и клирингСпоред начина и условията за предоставяне на национално третиране, всяка страна предоставя на доставчиците на финансови услуги от другата страна, установени на нейна територия, достъп до системите за плащане и клиринг, управлявани от публичноправни субекти, както и до официалните инструменти за финансиране и рефинансиране, които са на разположение при обичайни търговски условия. Настоящият член няма за цел да предоставя достъп до инструменти на кредитора от последна инстанция на която е да е от страните.Член 7.42Нови финансови услугиВсяка от страните разрешава на доставчик на финансови услуги от другата страна, установил се на нейна територия, да предоставя всяка нова финансова услуга, която страната би разрешила да бъде предоставяна от нейните собствени доставчици на финансови услуги при сходни обстоятелства, при условие че въвеждането на новата финансова услуга не изисква ново законодателство или изменение на съществуващо законодателство. Всяка страна може да определи институционалната и правната форма, под която услугата може да бъде предоставена и може да изисква разрешение за предоставянето на услугата. Когато се изисква подобно разрешение, следва да бъде взето решение в рамките на разумен срок и разрешението може да бъде отказано само от съображения за предпазливост.Член 7.43Обработка на данниНе по-късно от две години след влизането в сила на настоящото споразумение и във всеки случай не по-късно от датата на влизане в сила на сходни ангажименти, произтичащи от други споразумения за икономическа интеграция:а) всяка от страните позволява на даден доставчик на финансови услуги от другата страна, установен на нейна територия, да предава информация в електронен или друг формат, към и навън от нейната територия, с цел обработка на данни, когато такава обработка се налага в рамките на обичайната дейност на доставчика на финансови услуги; както иб) всяка от страните, като потвърждава отново своя ангажимент [41] да защитава основните права и свободи на гражданите, приема подходящи защитни мерки по отношение на поверителността, по-специално по отношение на предаването на лични данни.Член 7.44Специални изключения1. Никоя от разпоредбите на настоящата глава не следва да се тълкува като възпрепятстваща която е да е от страните, включително нейните публичноправни субекти, да провежда или предоставя на своята територия дейности или услуги при условия на изключителност, представляващи част от обществени пенсионни схеми или от законоустановена система за социална сигурност, освен когато във вътрешното законодателство на страната е предвидено, че тези дейности могат да бъдат провеждани от доставчици на финансови услуги в конкуренция с публичноправни субекти или частноправни организации.2. Никоя от разпоредбите на настоящото споразумение не се прилага по отношение на дейности, провеждани от централна банка или монетарна институция, или от друг публичноправен субект с цел осъществяване на монетарна или свързана с валутния курс политика.3. Никоя от разпоредбите на настоящата глава не следва да се тълкува като възпрепятстваща която е да е от страните, включително нейните публичноправни субекти, да провежда или предоставя на своята територия дейности или услуги при условия на изключителност за сметка на или гарантирани от, или ползвайки финансови средства на страната, включително нейните публичноправни субекти, освен когато във вътрешното законодателство на страната е предвидено, че тези дейности могат да бъдат провеждани от доставчици на финансови услуги в


text: конкуренция с публичноправни субекти или частноправни организации.Член 7.45Уреждане на спорове1. Четиринадесета глава (Уреждане на спорове) се прилага за уреждане на спорове относно финансови услуги, произтичащи изключително по силата на настоящата глава, освен когато е предвидено друго в настоящия член.2. До шест месеца след датата на влизане в сила на настоящото споразумение, Комитетът по търговията съставя списък с 15 лица. Всяка от страните предлага съответно пет лица, като страните също така избират и пет лица, които не са граждани на никоя от страните, и които трябва да изпълняват функцията на председатели на арбитражния комитет. Тези лица разполагат със знания и опит в областта на правото, свързано с финансовите услуги, или практика в тази област, което може да включва регулиране на доставчици на финансови услуги и отговаря на приложение 14-В (Кодекс за поведение на членовете на арбитражните комитети и медиаторите).3. Когато се избират членове на комитета чрез жребий съгласно член 14.5, параграф 3 (Сформиране на арбитражния комитет), член 14.9, параграф 3 (Разумен срок за изпълнение), член 14.10, параграф 3 (Преразглеждане на мерките, предприети за изпълнение на решението на арбитражния комитет), член 14.11, параграф 4 (Временни мерки в случай на неизпълнение), член 14.12, параграф 3 (Преглед на мярка, предприета с цел изпълнение след преустановяване на изпълнението на задължения), членове 6.1, 6.3 и 6.4 (Смяна) на приложение 14-Б (Процедурен правилник за арбитраж), изборът се извършва в списъка, съставен съгласно параграф 2.4. Независимо от разпоредбите на член 14.11, когато комитет счете определена мярка за несъвместима с настоящото споразумение и тази оспорвана мярка засяга сектора на финансовите услуги и който и да е друг сектор, страната ищец може да спре предоставянето на преференции в сектора на финансовите услуги, които имат въздействие, равностойно на въздействието на мярката в нейния сектор на финансови услуги. Когато такава мярка засяга само сектор, който е различен от сектора на финансовите услуги, страната ищец не може да преустанови предоставянето на преференции в сектора на финансовите услуги.Член 7.46Признаване1. Всяка от страните може да признае предпазни мерки на другата страна, когато определя как да бъдат прилагани мерките на страната, свързани с финансовите услуги. Такова признаване, което може да бъде извършено чрез хармонизиране или по друг начин, може да се основава на споразумение или договореност между страните, или може да бъде дадено самостоятелно.2. Страна, която е страна по споразумение или договореност от типа, посочен в параграф 1, с трета страна, независимо дали към момента на влизане в сила на настоящото споразумение или по-късно, предоставя подходяща възможност на другата страна да води преговори за нейното присъединяване към такива споразумения или договорености, или да води преговори с нея за съпоставими такива, при обстоятелства, при които би имало равностойно регулиране, надзор, прилагане на такова регулиране и, ако е целесъобразно, процедури, свързани с обмена на информация между страните по съответното споразумение или договореност. Когато една от страните самостоятелно предостави признаване, тя предоставя подходяща възможност на другата страна да докаже, че такива обстоятелства съществуват.Подраздел ЕУслуги по международен морски транспортЧлен 7.47Приложно поле, определения и принципи1. Настоящият подраздел определя принципите във връзка с либерализацията на услугите по международен морски транспорт съгласно раздели


text: Б—Г.2. За целите на настоящия подраздел:а) понятието "международен морски транспорт" включва дейности по превоз от врата до врата, което означава превоз на стоки при ползването на повече от един вид транспорт, включващ пътуване по море, с единен транспортен документ, като за тази цел е предвидено право на пряко договаряне с доставчиците на други видове транспорт;б) "услуги по обработка на товари за морски превоз" означава дейности, упражнявани от пристанищни дружества, включително оператори на терминали, но невключващи преките дейности на докерите, в случаите, в които тази работна сила е организирана независимо от пристанищното дружество или дружеството оператор на терминал. Обхванатите дейности включват организацията и надзора на:i) товаренето/разтоварването на товари на/от кораб;ii) закрепване/освобождаване на товар; както иiii) приемане/предаване и съхраняване на товари преди експедирането или след разтоварването им;в) "услуги по митническо оформяне" (наричани също и "услуги по митническо посредничество") означава дейности, изразяващи се в изпълняването от името на друга страна на митническите формалности относно вноса, износа или посредством превоза на товари, независимо от това дали тази услуга представлява основна дейност на доставчика на услугата или е обичайно допълнение на основната дейност;г) "услуги по складиране на контейнери" означава дейности, изразяващи се в съхраняване на контейнери в пристанищните райони, с цел уплътняването/демонтирането им, тяхната поправка и предоставяне за спедиция на товари; както ид) "услуги на морски агенции" означава дейности, които се състоят в представляване в качеството на агент в дадена географска зона на търговските интереси на една или няколко спедиторски линии или дружества за следните цели:i) маркетинг и продажба на услуги за морски транспорт и на свързани услуги, от оформяне на офертата до фактурирането, както и издаване на коносаменти от името на дружествата, покупка и препродажба на необходимите свързани услуги, подготовка на документите и предоставяне на необходимата търговска информация; както иii) представителство на дружества, организиращи временния престой на плавателния съд на пристанището или, при необходимост, приемане на товара;3. С оглед на съществуващата степен на либерализация между страните в сектора на международния морски транспорт:а) страните прилагат ефективно принципа за неограничен достъп до международните пазари на морски транспорт и търговия на основата на пазарни и недискриминационни принципи; както иб) всяка страна предоставя на корабите, плаващи под флага на другата страна, или експлоатирани от лица, които предоставят услуги от името на другата страна, третиране, което е не по-малко благоприятно от предоставеното на собствените ѝ кораби, що се отнася, inter alia, до достъпа до пристанищата, използването на инфраструктурите и допълнителните морски услуги на пристанищата, както и до таксите и плащанията, свързани с тях, митническите съоръжения, предоставянето на корабни стоянки и на съоръженията за товарене и разтоварване.4. При прилагането на тези принципи, страните:а) не въвеждат клаузи за разпределяне на корабни товари в последващи двустранни споразумения относно услугите по морски транспорт с трети страни, включително отнасящи се до търговията със сухи и течни насипни товари и редовните търговски линии, и не задействат подобни клаузи за разпределяне на корабни товари, в случай че такива са включени в предходни двустранни споразумения; както иб) при влизането в сила на настоящото споразумение, премахват всички едностранни мерки и административни, технически и други пречки, които биха ограничили


text: свободната и лоялна конкуренция, биха представлявали скрити ограничения или биха имали дискриминационен ефект върху свободното предоставяне на услуги по международен морски транспорт, както и се въздържат да въвеждат нови такива.5. Всяка страна позволява на международните доставчици на услуги по морски транспорт от другата страна да разполагат с установяване на тяхна територия, при условия за установяване и работа, не по-малко благоприятни от предоставените на нейните собствени доставчици на услуги или на тези от която и да е трета страна, в случай че последните са по-благоприятни, съгласно условията, посочени в нейния списък със задължения.6. Всяка страна предоставя на доставчиците на услуги по международен морски транспорт от другата страна, при разумни и недискриминационни срокове и условия, следните услуги на пристанището:а) корабоводене;б) теглене на буксир и помощ, оказана от влекач;в) зареждане с провизии;г) зареждане с горива и вода;д) събиране на отпадъци и изхвърляне на баласта;е) капитански услуги;ж) помощ при корабоплаването; както из) оперативни наземни услуги, необходими за експлоатацията на корабите, включително комуникации и снабдяване с вода и електричество, съоръжения за ремонт при спешни случаи, услуги по хвърляне на котва и акостиране.РАЗДЕЛ ЕЕлектронна търговияЧлен 7.48Цел и принципи1. Като признават, че електронната търговия увеличава възможностите за търговия и икономически растеж, и колко е важно да се избягват пречките за нейното използване и развитие, както и приложимостта на споразумението за СТО по отношение на мерки, засягащи електронната търговия, страните се споразумяват да насърчават развитието на електронната търговия помежду си, по-специално като си сътрудничат по въпроси, възникващи във връзка с електронната търговия, съобразно разпоредбите на настоящата глава.2. Страните се споразумяват, че развитието на електронната търговия следва да протича по начин, напълно съвместим с международните стандарти за защита на данните, за да бъде спечелено доверието на нейните потребители.3. Страните се споразумяват да не налагат мита на доставките, направени по електронен път [42].Член 7.49Сътрудничество по регулаторни въпроси1. Страните провеждат непрекъснат диалог по въпроси от регулаторен характер, възникнали във връзка с електронната търговия, които, inter alia, касаят следните въпроси:а) признаване на удостоверения за електронен подпис, издадени на граждани, и улесняване на трансграничното предоставяне на удостоверителни услуги;б) отговорност на посредниците в предоставянето на услуги по отношение на предаването или съхраняването на данни;в) третиране на нежеланите комуникации във връзка с електронната търговия;г) закрила на потребителите в сферата на електронната търговия;д) развитието на безкнижната търговия; както ие) всички други въпроси от значение за развитието на електронната търговия.2. Диалогът може да включва обмен на информация по съответното законодателство на страните по тези въпроси, както и относно прилагането на това законодателство.РАЗДЕЛ ЖИзключенияЧлен 7.50ИзключенияПри условие че подобни мерки не се прилагат по начин, който би представлявал средство за произволна или неоправдана дискриминация между държави, в които преобладават сходни условия, или средство за прикрито ограничаване на установяването или трансграничното предоставяне на услуги, никоя от разпоредбите на настоящата глава не се тълкува по начин, който възпрепятства приемането или прилагането от която е да е от страните на мерки, които:а) са необходими за защита на обществената сигурност или обществения морал, или за поддържане на обществения ред [43];б) са необходими за опазване живота или здравето на хората, животните или растенията;в) се


text: отнасят до опазването на изчерпаеми природни ресурси, ако подобни мерки се прилагат заедно с ограничения по отношение на местните инвеститори или местното предоставяне или потребление на услуги;г) са необходими за опазването на национални богатства с художествена, историческа или археологическа стойност;д) са необходими за осигуряване спазването на законови или подзаконови нормативни актове, които са в съответствие с разпоредбите на настоящата глава, включително и такива, които се отнасят до:i) предотвратяването на заблуждаващи и измамни практики или до справяне с последиците от неизпълнение на договори;ii) защита на личния живот на лицата във връзка с обработката и разпространението на лични данни и защита на поверителността на сведения и сметки на лицата;iii) безопасност;е) са в несъответствие с членове 7.6 и 7.12, при условие че разликата в третирането цели да осигури справедливото или ефективното [44] облагане или събиране на преки данъци във връзка със стопански дейности, инвеститори или доставчици на услуги от другата страна.ОСМА ГЛАВАПЛАЩАНИЯ И ДВИЖЕНИЕ НА КАПИТАЛИЧлен 8.1Текущи плащанияСтраните се задължават да не налагат ограничения и да допускат извършването на всички плащания и прехвърляния по текущата сметка на платежния баланс в свободно конвертируема валута между лица, пребиваващи в страните, съгласно Учредителния договор на Международния валутен фонд.Член 8.2Движение на капитали1. По отношение на операции по капиталовата и финансовата сметка на платежния баланс, страните се задължават да не налагат ограничения на свободното движение на капитали, свързани с преки инвестиции, извършени в съответствие със законодателството на приемащата държава, и инвестиции и други операции, либерализирани в съответствие с разпоредбите на седма глава (Търговия с услуги, установяване и електронна търговия), както и за ликвидацията и репатрирането на тези инвестирани капитали и евентуално произтичащата от тях печалба.2. Без да се засягат други разпоредби на настоящото споразумение, страните гарантират, по отношение на операции по капиталовата и финансовата сметка на платежния баланс, които не са обхванати в параграф 1, и в съответствие със законодателството на приемащата държава, свободното движение от инвеститори от другата страна на капитал, свързан, inter alia, със:а) кредити по търговски сделки, включително предоставянето на услуги, в които участва гражданин на една от страните;б) финансови заеми и кредити; илив) капиталово участие в дадено юридическо лице без намерение за установяване или поддържане на трайни икономически връзки.3. Без да се засягат други разпоредби на настоящото споразумение, страните не въвеждат нови ограничения на движението на капитали между лица, пребиваващи в страните, и няма да придават по-ограничителен характер на съществуващите вече договорености.4. Страните могат да провеждат консултации с оглед на по-нататъшното улесняване на движението на капитали между тях с цел насърчаване на постигането на целите на настоящото споразумение.Член 8.3ИзключенияПри условие че подобни мерки не се прилагат по начин, който би представлявал средство за произволна или неоправдана дискриминация между държави, в които преобладават подобни условия, или средство за прикрито ограничаване движението на капитали, никоя от разпоредбите на настоящата глава не се тълкува по начин, който възпрепятства приемането или прилагането от която е да е от страните на мерки, които:а) са необходими за защита на обществената сигурност и обществения морал или за поддържане на обществения ред; илиб) са необходими за осигуряване спазването на законови или подзаконови


text: нормативни актове, които са в съответствие с разпоредбите на настоящата глава, включително и такива, които се отнасят до:i) предотвратяването на углавни престъпления или наказуеми нарушения, заблуждаващи и измамни практики или до справяне с последиците от неизпълнение на договори (несъстоятелност, неплатежоспособност и защита правата на кредитори);ii) мерки, приети или поддържани за гарантиране на целостта и стабилността на финансовата система на съответната страна;iii) емитирането, търговията или сделките с ценни книжа, опции, фючърси или други производни;iv) финансово отчитане или документиране на прехвърляния, когато са необходими за подпомагането на правоприлагащите или финансовите регулаторни органи; илиv) гарантиране спазването на разпореждания или съдебни решения в съдебни или административни производства.Член 8.4Защитни мерки1. Когато при изключителни обстоятелства плащанията и движението на капитали между страните предизвикват или заплашват да предизвикат сериозни затруднения за прилагането на паричната политика или валутната политика [45] в Корея или една или повече държави-членки на Европейския съюз, заинтересованите страни [46] могат да предприемат строго необходими [47] защитни мерки по отношение на движението на капитали за срок не повече от шест месеца [48].2. Комитетът по търговията се информира незабавно за приемането на всяка защитна мярка и, при първа възможност, за графика за нейното премахване.ДЕВЕТА ГЛАВАДЪРЖАВНИ ПОРЪЧКИЧлен 9.1Общи разпоредби1. Страните потвърждават отново правата и задълженията си съгласно Споразумението за държавните поръчки, което се съдържа в приложение 4 към Споразумението за СТО (наричано по-нататък "СДП 1994"), и своя интерес от по-нататъшното разширяване на двустранните възможности за търговия на пазара за държавни поръчки във всяка от страните.2. Страните признават своя общ интерес от насърчаване на международната либерализация на пазарите за държавни поръчки в контекста на международната търговска система, основана на правила. Страните продължават да си сътрудничат по преразглеждането съгласно член XXIV:7 от СДП 1994 и в други подходящи международни форуми.3. Никоя от разпоредбите на настоящата глава не се тълкува като дерогация от правата и задълженията на която и да е от страните съгласно СДП 1994 или съгласно споразумение, което го заменя.4. За всички обществени поръчки, обхванати в настоящата глава, страните прилагат временно договорения текст на преразгледаното СДП [49] (наричано по-нататък "преразгледаното СДП"), с изключение на следното:а) най-облагодетелствано третиране на стоки, услуги и доставчици на която и да е друга страна (член IV, параграф 1, буква б) и параграф 2 от преразгледаното СДП);б) специално и диференцирано третиране за развиващите се страни (член V на преразгледаното СДП);в) условията за участие (член VIII, параграф 2 от преразгледаното СПД), които се заменят със: "не могат да налагат като условие за участие на доставчик от едната страна в търг или за възлагане на поръчка, съществуване на предходно възлагане на същия на една или няколко поръчки от страна на възложител от другата страна или за предходен опит на доставчика на територията на тази страна, освен когато такъв предходен опит е съществен за изпълнение на изискването на обществената поръчка;"г) институции (член XXI от преразгледаното СДП); както ид) заключителни разпоредби (член XXII от преразгледаното СДП).5. За целите на прилагането на преразгледаното СДП съгласно параграф 4:а) "споразумение" в преразгледаното СДП означава "глава", с изключението, че "държави, които не са страни по това споразумение" означава "страни, които не са


text: страни по споразумението", а "страна по споразумението" означава "страна";б) "други страни" в преразгледаното СДП означава "другата страна"; както ив) "комитетът" в преразгледаното СДП означава "работната група".Член 9.2Приложно поле и обхват1. Обществените поръчки, обхванати в тази глава, са всички обществени поръчки, обхванати от приложенията към СДП 1994 на всяка от страните и всички бележки, приложени към тях, включително техните изменения или замени.2. За целите на настоящото споразумение, договори за строеж, експлоатация и трансфер (наричани по-нататък „договори "BOT" — build-operate-transfer) и концесии за строителство, както са определени в приложение 9, се подчиняват на разпоредбите на приложение 9.Член 9.3Работна група по държавните поръчкиРаботната група по държавните поръчки, създадена съгласно член 15.3, параграф 1 (Работни групи), провежда заседание по взаимна договореност или по искане на една от страните, за да:а) разгледа въпроси, свързани с държавна поръчка и договори "ВОТ" или концесии за строителство, по повод на които една от страните се е обърнала към работната група;б) обмени информация, свързана с държавна поръчка и договори "ВОТ" или възможности за концесии за строителство във всяка от страните; както ив) обсъжда всякакви други въпроси от значение за прилагането на настоящата глава.ДЕСЕТА ГЛАВАИНТЕЛЕКТУАЛНА СОБСТВЕНОСТРАЗДЕЛ AОбщи разпоредбиЧлен 10.1ЦЕЛИЦелите на настоящата глава са:а) улесняване на производството и пускането на пазара на иновативни и творчески продукти в страните; както иб) постигане на адекватно и ефективно ниво на закрила и прилагане на правата върху интелектуална собственост.Член 10.2Естество и обхват на задълженията1. Страните гарантират адекватно и ефективно прилагане на международните договори в сферата на интелектуалната собственост, по които са страни, включително Споразумението за свързаните с търговията аспекти на правата върху интелектуалната собственост, включено в приложение 1В към Споразумението за СТО (наричано по-нататък "Споразумението ТРИПС"). Разпоредбите на настоящата глава допълват и уточняват правата и задълженията между страните съгласно Споразумението ТРИПС.2. За целите на настоящото споразумение, правата върху интелектуалната собственост включват:а) авторски права, включително авторско право върху компютърни програми и бази данни и други сродни права;б) правата, свързани с патенти;в) търговски марки;г) марки за услуги;д) промишлени дизайни;е) дизайн на разположението (топография) на интегрални схеми;ж) географски означения;з) растителни сортове; както ии) защита на неразгласена информация.3. Защитата на интелектуалната собственост включва защита срещу нелоялна конкуренция, както е определена в член 10а от Парижката конвенция за защита на индустриалната собственост (1967 г.) (наричана по-нататък "Парижката конвенция").Член 10.3Трансфер на технологии1. Страните се договарят да обменят становища и информация относно своите практики и политики, засягащи трансфера на технологии, както в рамките на съответните си територии, така и с трети държави. Това по-специално включва мерките за улесняване на информационните потоци, деловите партньорства, лицензирането и сключването на договори с подизпълнители. Необходимо е да се обърне по-специално внимание на условията, необходими за създаване на подходяща среда, позволяваща провеждането на трансфер на технологии в приемните държави, включително, inter alia, на въпроси като развитие на човешкия капитал и правната рамка.2. Всяка страна приема по целесъобразност мерки за предотвратяване на или контрол върху лицензионните практики или условията в сферата на правата върху интелектуална собственост, които биха могли да повлияят отрицателно на международния трансфер на технологии и които представляват злоупотреба с права върху интелектуална собственост от страна


text: на носителите на права.Член 10.4Изчерпване на праватаСтраните са свободни да създадат свой собствен режим за изчерпването на правата върху интелектуална собственост.РАЗДЕЛ БСтандарти относно правата върху интелектуална собственостПодраздел AАвторско право и сродни праваЧлен 10.5Предоставена закрилаСтраните се задължават да спазват:а) членове 1—22 от Международната конвенция за закрила на артистите-изпълнители, продуцентите на звукозаписи и излъчващите организации (1961 г.) (наричана по-нататък "Римската конвенция");б) членове 1—18 от Бернската конвенция за закрила на литературните и художествените произведения (1971 г.) (наричана по-нататък "Бернската конвенция");в) членове 1—14 от Договора за авторското право (1996 г.) (наричан по-нататък "ДАП") на Световната организация за интелектуална собственост (наричана по-нататък "СОИС"); както иг) членове 1—23 на Договора на Световната организация за интелектуална собственост за изпълненията и звукозаписите (1996 г.) (наричан по-нататък "WPPT")Член 10.6Продължителност на авторските праваВсяка от страните създава разпоредби, които предвиждат, че когато срокът на закрила на едно произведение се изчислява въз основа на живота на физическо лице, срокът не е по-кратък от живота на автора и 70 години след смъртта на автора.Член 10.7Излъчващи организации1. Правата на излъчващите организации изтичат не по-рано от 50 години след първото излъчване на дадено предаване, независимо дали това предаване е излъчено по жичен или безжичен път, включително чрез кабел или спътник.2. Никоя от страните не може да разреши препредаване на телевизионни сигнали (било то по наземна, кабелна или сателитна мрежа) по интернет без разрешението на притежателя или притежателите на правата, ако има такива, на съдържанието на сигнала и на самия сигнал [50].Член 10.8Сътрудничество по колективното управление на праватаСтраните полагат усилия да улеснят създаването на договорености между съответните техни организации за колективно управление на авторски права с цел взаимно да гарантират улеснен достъп и доставяне на съдържание между страните, както и да гарантират прехвърляне на авторски и лицензионни възнаграждения помежду си за използване на творбите на страните или други въпроси, свързани с авторските права. Страните полагат усилия за постигането на високо равнище на рационализация и за подобряване на прозрачността по отношение на изпълнението на задачите на съответните техни организации за колективно управление на авторски права.Член 10.9Излъчване и публично разпространяване1. За целите на настоящия член:а) "излъчване" означава безжичното предаване за целите на общественото приемане на звук или на картина и звук, или възпроизведени такива; като например предаване, осъществявано чрез сателит, също се счита за "излъчване"; предаването на кодиран сигнал се счита за излъчване, в случай че на обществеността е предоставено средство за декодиране от излъчващата организация или такова е предоставено с нейно съгласие; както иб) "публично разпространяване" означава представянето пред обществена аудитория чрез всякакви други средства, с изключение на излъчване, на звук от представление или възпроизведен звук, записан под формата на фонограма. За целите на параграф 5, "публично разпространяване" включва звук или възпроизведен звук, записан под формата на фонограма, която може да се изслуша от обществена аудитория.2. Всяка от страните предоставя на изпълнителите изключителното право да разрешават или забраняват излъчването по безжичен път и публичното разпространяване за техните изпълнения, освен ако самото изпълнение вече представлява излъчено изпълнение или е създадено чрез записване.3. Всяка от страните предвижда за изпълнителите и продуцентите на фонограми правото на еднократно справедливо възнаграждение, ако


text: фонограмата се публикува с търговска цел или ако възпроизвеждането на такава фонограма се използва за излъчване по безжичен път или за какъвто и да е вид публично разпространяване.4. Всяка страна постановява в своето законодателство, че еднократното справедливо възнаграждение се изисква от потребителя от страна на изпълнители или продуценти на фонограми, или от тях заедно. Страните могат да въведат законодателство, което, в случай че отношенията между изпълнители и продуценти не подлежат на уреждане по реда на договор, урежда плащането и разпределянето на сумата на еднократното справедливо възнаграждение.5. Всяка от страните предоставя на излъчващите организации изключителното право да разрешават или забраняват:а) повторното излъчване на техни предавания;б) записването на техни предавания; както ив) публичното разпространяване на техните телевизионни предавания, ако такова разпространяване се извършва на обществено достъпни места срещу заплащане на входна такса. Условията за упражняване на това право се определят от вътрешното законодателство на съответната държава, в която се търси неговата защита.Член 10.10Право на творците да препродават творби на изкуствотоСтраните се договарят да обменят становища и сведения относно практики и политики, свързани с правото на творците да препродават. В срок от две години от влизането в сила на настоящото споразумение, страните провеждат консултации с оглед на преразглеждане на целесъобразността и осъществимостта на въвеждането на право на творците да препродават творби на изкуството в Корея.Член 10.11Ограничения и изключенияВ своето законодателство страните могат да предвидят ограничения на или изключения от правата, предоставени на притежателите на права, посочени в членове 10.5—10.10, в определени специални случаи, които не са в противоречие с нормалното използване на творбата и не накърняват неоправдано законните интереси на притежателите на правата.Член 10.12Закрила на технологични мерки1. Всяка от страните осигурява подходяща правна защита срещу заобикаляне на всяка ефективна технологична мярка, която съответното лице извършва, като знае или има достатъчно основания да счита, че това лице преследва тази цел.2. Всяка от страните осигурява подходяща правна защита срещу производството, вноса, разпространението, продажбата, даването под наем, рекламата за продажба или даване под наем, или притежаването за търговски цели на устройства, продукти или компоненти, или предоставянето на услуги, които:а) се популяризират, рекламират или продават с цел заобикаляне на;б) имат само ограничена търговско значима цел или използване, различно от заобикаляне на; илив) са предимно проектирани, произведени, адаптирани или осъществени с цел да позволят или улеснят заобикалянето навсяка ефикасна технологична мярка.3. За целите на настоящото споразумение, "технологична мярка" означава всяка технология, устройство или компонент, който в нормалния ход на работата си е предназначен да предотврати или ограничи действия по отношение на произведения или други обекти, защитени от закона, които не са разрешени от притежателя на авторското право или право, сродно на авторското право, както предвижда законодателството на всяка от страните. Технологичните мерки се считат за ефективни, когато закриляното произведение или друг закрилян от закона обект е контролиран от титулярите на права чрез прилагането на контрол на достъпа или защитен процес като кодиране, смущаване (заглушаване) или друго преобразуване на произведението или на друг обект, закрилян от закона, или механизъм за контрол върху копирането, който постига целта за защита.4. Всяка от страните може да предвиди изключения или ограничения по отношение


text: на мерките, прилагащи параграфи 1 и 2, съгласно своето законодателство и съответните международни споразумения, посочени в член 10.5.Член 10.13Защита на информация за режима на правата1. Всяка от страните осигурява подходяща правна защита срещу всяко лице, което извършва съзнателно и без разрешение някое от следните действия:а) премахване или промяна на представена в електронна форма информация за режима на правата; илиб) разпространението, вноса с цел разпространение, излъчването, публичното разпространяване или публичното предоставяне на произведения или на други обекти, защитени съгласно настоящото споразумение, от които неправомерно е била премахната или изменена представена в електронна форма информация за режима на правата без разрешение,ако такова лице знае или има достатъчно основания да предполага, че като извършва това, то подбужда, позволява, улеснява или прикрива нарушаване на авторското право или на сродните му права, както е предвидено в законодателството на съответната страна.2. За целите на настоящото споразумение, "информация за режима на правата" означава всяка информация, предоставена от притежателите на права, която идентифицира произведението или друг защитен обект, посочен в настоящото споразумение, автора или друг притежател на права, или информация за условията за използване на произведението или друг защитен обект, както и номера или кодове, представляващи такава информация.3. Параграф 2 се прилага, когато някой от тези елементи на информация е приложен към копието, или се отбелязва във връзка с публичното разпространяване на произведение или друг защитен обект, определен от настоящото споразумение.Член 10.14Преходна разпоредбаКорея прилага изцяло задълженията по членове 10.6 и 10.7 в рамките на две години, считано от датата на влизане в сила на настоящото споразумение.Подраздел БТърговски маркиЧлен 10.15Процедура по регистрацияЕвропейският съюз и Корея осигуряват система за регистрация на търговски марки, в която причините за отказ на регистрация на търговска марка се съобщават писмено и могат да бъдат предоставени в електронна форма на заявителя, който ще има възможността да оспори такъв отказ и да обжалва окончателния отказ по съдебен ред. Европейският съюз и Корея също така въвеждат възможността заинтересованите страни да отправят възражения по заявленията за търговски марки. Европейският съюз и Корея осигуряват публично достъпна електронна база данни на заявленията за търговски марки и регистрациите на търговски марки.Член 10.16Международни споразуменияЕвропейският съюз и Корея спазват Договора за правото на търговските марки (1994 г.) и полагат всички разумни усилия за спазването на Сингапурския договор относно правото на търговските марки (2006 г.).Член 10.17Изключения от правата, предоставяни от дадена търговска маркаВсяка от страните осигурява коректна употреба на описателни термини като ограничено изключение на правата, предоставени от дадена търговска марка, и може да осигури други ограничени изключения, при условие че ограничените изключения вземат предвид законните интереси на притежателя на търговската марка и на трети лица.Подраздел ВГеографски означения [51] [52]Член 10.18Признаване на географски означения за селскостопански продукти, хранителни продукти и вина1. След като проучи Акта за контрол на качеството на земеделските продукти, както и правилата за неговото изпълнение, доколкото той касае регистрацията, контрола и закрилата на географските означения за селскостопански и хранителни продукти в Корея, Европейският съюз стигна до заключението, че това законодателство отговаря на елементите, посочени в параграф 6.2. След като проучи Регламент (ЕО) No 510/2006 на Съвета, както и правилата за неговото


text: изпълнение, относно регистрацията, контрола и закрилата на географските означения за селскостопански и хранителни продукти в Европейския съюз, както и Регламент (ЕО) No 1234/2007 на Съвета относно общата организация на пазара на вино, Корея стигна до заключението, че това законодателство отговаря на елементите, посочени в параграф 6.3. След като проучи резюме на спецификациите на селскостопанските и хранителните продукти, отговарящи на географските означения на Корея, изброени в приложение 10-A, които са регистрирани от Корея съгласно законодателството, посочено в параграф 1, Европейският съюз се ангажира да закриля географските означения на Корея, изброени в приложение 10-A, съгласно равнището на закрила, посочено в настоящата глава.4. След като проучи резюме на спецификациите на селскостопанските и хранителните продукти, отговарящи на географските означения на Европейския съюз, изброени в приложение 10-A, които са регистрирани от Европейския съюз съгласно законодателството, посочено в параграф 2, Корея се ангажира да закриля географските означения на Европейския съюз, изброени в приложение 10-A, съгласно равнището на закрила, посочено в настоящата глава.5. Параграф 3 се прилага за географски означения на вина по отношение на географските означения, добавени съгласно член 10.24.6. Европейският съюз и Корея се споразумяват, че елементите за регистрация и контрол на географски означения, посочени в параграфи 1 и 2, са следните:а) регистър, съдържащ географските означения, защитени в техните съответни територии;б) административен процес, удостоверяващ, че географските означения посочват дадена стока като произхождаща от определена територия, регион или местност на която и да е от страните, когато определено качество, репутация или друга характеристика на стоката е присъщо на нейния географски произход;в) изискване, че регистрирано наименование съответства на конкретен продукт или продукти, за които е посочена продуктова спецификация, което може да бъде променяно единствено чрез надлежна административна процедура;г) разпоредби за контрол, прилагани спрямо производството;д) законови разпоредби, посочващи, че регистрирано наименование може да се използва от всеки оператор, предлагащ на пазара селскостопанския или хранителен продукт, който отговаря на съответната спецификация; както ие) процедура за възражение, която позволява да бъдат взети предвид законните интереси на предишните ползватели на наименованията, независимо дали тези наименования са защитени като форма на интелектуална собственост или не.Член 10.19Признаване на конкретни географски означения за вина [53], ароматизирани вина [54] и спиртни напитки [55]1. В Корея, географските означения на Европейския съюз, изброени в приложение 10-Б, са защитени за продуктите, които използват тези географски означения съгласно съответните закони на Европейския съюз относно географските означения.2. В Европейския съюз, географските означения на Корея, изброени в приложение 10-Б, са защитени за продуктите, които използват тези географски означения съгласно съответните закони на Корея относно географските означения.Член 10.20Право за използванеНаименование, защитено съгласно настоящия подраздел, може да бъде използвано от оператор, предлагащ на пазара селскостопански продукти, хранителни продукти, вина, ароматизирани вина или спиртни напитки, отговарящи на съответната спецификация.Член 10.21Обхват на защита1. Географските означения, посочени в членове 10.18 и 10.19, са защитени срещу:а) употребата на каквито и да е средства в обозначението или представянето на дадена стока, показващи или загатващи, че въпросната стока произхожда от географски район, различен от истинското ѝ място на произход, по начин, който подвежда обществеността относно географския произход на стоката;б) използването на географско означение, обозначаващо стока като сходна стока [56],


text: чийто произход не е мястото на въпросното географско означение, дори когато действителният произход на стоката е обозначен или географското означение се използва в превод или транскрипция, или е придружено от изрази като "вид", "тип", "стил", "имитация" или сходни изрази; както ив) всяко друго използване, което представлява акт на нелоялна конкуренция по смисъла на член 10а на Парижката конвенция.2. Настоящото споразумение по никакъв начин не накърнява правото на което и да е лице при извършване на дейността си да използва името на това лице или името на предшественика на това лице в стопанската дейност, освен когато такова име се използва по начин, който заблуждава потребителите.3. Ако географски означения на страните са омоними, закрила се предоставя на всяко от означенията, при условие че то се използва добросъвестно. Работната група по географските означения определя практическите условия на използване, съгласно които географските означения, които са омоними, ще бъдат различавани едно от друго, като взема предвид необходимостта от гарантирането на равноправно третиране на засегнатите производители и с цел да не бъдат заблуждавани потребителите. Ако дадено географско означение, защитено съгласно настоящото споразумение, е омоним на географско означение на трета държава, всяка от страните определя практическите условия на използване, съгласно които географските означения, които са омоними, ще бъдат различавани едно от друго, като взима предвид необходимостта от гарантирането на равноправно третиране на засегнатите производители и с цел да не бъдат заблуждавани потребителите.4. Никоя от разпоредбите на настоящото споразумение не задължава Европейския съюз или Корея да закрилят географско означение, което не се ползва със закрила или е престанало да се ползва със закрила в неговата държава на произход, или което вече не се използва в тази държава.5. Закрилата на дадено географско означение съгласно настоящия член не засяга възможността за продължаване на използването на търговска марка, за която е подадена заявка за регистрация, която е регистрирана или установена в процеса на използване, в случай че тази възможност е предвидена в съответното законодателство, на територията на която и да е от страните, преди датата на подаване на заявката за закрила или признаване на географското означение, при условие че в законодателството на съответната страна не съществуват основания за обявяването на търговската марка за недействително или за заличаването ѝ. Датата на подаване на заявката за закрила или признаване на географското означение се определя съгласно член 10.23, параграф 2.Член 10.22Прилагане на закрилатаСтраните прилагат закрилата, предвидена в членове 10.18—10.23 по тяхна собствена инициатива, посредством подходяща намеса на техните органи. Те също така прилагат такава закрила по искане на заинтересована страна.Член 10.23Връзка с търговските марки1. Регистрацията на търговска марка, която отговаря на някоя от ситуациите, посочени в член 10.21, параграф 1 във връзка със защитено географско означение за сходни стоки, се отказва или се обявява за недействителна от страните, при условие че заявка за регистрацията на търговската марка е подадена след датата на заявката за закрила или признаване на географското означение на въпросната територия.2. За целите на параграф 1:а) за географските означения, посочени в членове 10.18 и 10.19, датата на заявката за закрила или признаване е датата, на която влиза в сила настоящото споразумение; както


text: иб) за географските означения, посочени в член 10.24, датата на заявката за закрила или признаване е датата, на която едната страна получи искане от другата страна за закрила или признаване на дадено географско означение.Член 10.24Добавяне на географски означения за закрила [57]1. Европейският съюз и Корея се споразумяват да добавят географски означения, които подлежат на закрила, към приложения 10-A и 10-Б съгласно процедурата, определена в член 10.25.2. Европейският съюз и Корея се споразумяват да обработват без необосновано забавяне исканията на другата страна за добавяне към приложенията на географски означения, които подлежат на закрила.3. Наименование не може да бъде регистрирано като географско означение, когато то е в противоречие с име на сорт растения, сорт грозде или порода животни и като последица има вероятност да заблуди потребителите по отношение на действителния произход на продукта.Член 10.25Работна група по географските означения1. Работната група по географските означения, създадена съгласно член 15.3, параграф 1 (Работни групи), провежда заседание според взаимна договореност или при искане на една от страните, за да засили сътрудничеството между страните и диалога по географските означения. Работната група може да прави препоръки и да приема решения с консенсус.2. Страните се редуват по отношение на мястото на заседанието. Работната група заседава във време, на място и по начин, който може да включва видеоконференция, взаимно определени от страните, но не по-късно от 90 дни след искането.3. Работна група може да реши:а) да измени приложения 10-A и 10-Б, за да добави отделни географски означения на Европейския съюз или на Корея, за които, след като е изпълнена съответната процедура, посочена в член 10.18, параграфи 3 и 4, където е приложимо, е взето решение и от другата страна, че те представляват географски означения и ще бъдат защитени на територията на другата страна;б) да измени [58] приложенията, посочени в буква a), за да премахне отделни географски означения, които вече не са под закрила в страната на произход [59] или които съгласно приложимото законодателство вече не отговарят на условията, за да бъдат считани за географски означения в другата страна; както ив) че препратка към законодателство в настоящото споразумение следва да се счита за препратка към това законодателство, както е изменено и заменено и действащо към определена дата след влизането в сила на настоящото споразумение.4. Работната група също така гарантира правилното функциониране на настоящия подраздел и може да разглежда всеки въпрос, свързан с негово прилагане или действие. По-специално, тя отговаря за:а) обмена на информация относно новостите в законодателството и в политиките във връзка с географските означения;б) обмена на информация относно отделни географски означения с цел да обсъди тяхната закрила съгласно настоящото споразумение; както ив) обмена на информация с цел подобряване на действието на настоящото споразумение.5. Работната група може да обсъжда всеки въпрос от взаимен интерес в областта на географските означения.Член 10.26Отделни заявления за закрила на географските означенияРазпоредбите на настоящия подраздел не накърняват правото да се търси признаване и закрила на географско означение съгласно съответното законодателство на Европейския съюз или Корея.Подраздел ГПромишлени дизайниЧлен 10.27Закрила на регистрирани промишлени дизайни1. Европейският съюз и Корея осигуряват закрила на независимо създадени промишлени дизайни, които са нови и


text: оригинални или са с индивидуален характер [60].2. Закрилата на промишлените дизайни се осигурява чрез регистрация и предоставя изключителни права на притежателите в съответствие с настоящия подраздел.Член 10.28Права, предоставяни от регистрациятаПритежателят на защитен промишлен дизайн има правото, като минимум, да възпрепятства трети лица, които нямат съгласието на притежателя, да произвеждат, предлагат, продават, внасят, изнасят или употребяват изделия, носещи или въплъщаващи защитения промишлен дизайн, когато изброените действия се предприемат с търговска цел, неоправдано засягат възможността за нормално използване на промишления дизайн или са несъвместими с принципите на лоялната търговия.Член 10.29Закрила, предоставена на нерегистриран външен видЕвропейският съюз и Корея предвиждат правни средства, за да предотвратят използването на нерегистриран външен вид на продукт, само ако оспореното използване е следствие от копирането на нерегистрирания външен вид на такъв продукт [61]. Такова използване, като минимум, обхваща представянето [62], вноса и износа на стоки.Член 10.30Срок на закрилата1. Продължителността на закрилата, която се предоставя в страните след регистрацията, е от най-малко 15 години.2. Продължителността на закрилата на нерегистриран външен вид, която се предоставя в Европейския съюз и Корея, е най-малко три години.Член 10.31Изключения1. Европейският съюз и Корея могат да предоставят ограничени изключения от закрилата на промишлени дизайни, при условие че такива изключения не влизат в неразумно противоречие с нормалното използване на защитените промишлени дизайни и не засягат излишно законните интереси на притежателя на защитения промишлен дизайн, като се имат предвид законните интереси на трети лица.2. Закрилата на промишлен дизайн не се прилага за промишлени дизайни, разработени основно по технически или функционални съображения.3. Правото върху промишлен дизайн не възниква за промишлен дизайн, който противоречи на обществената политика или на общоприети морални принципи.Член 10.32Връзка с авторското правоПромишлен дизайн в обхвата на закрила на право върху промишлен дизайн, регистрирано в Европейския съюз или в Корея съгласно настоящия подраздел, също така може да подлежи на закрила съгласно закона за авторското право, приложим на територията на страните от датата, на която промишленият дизайн е бил създаден или записан в каквато и да било форма [63].Подраздел ДПатентиЧлен 10.33Международно споразумениеСтраните полагат всички разумни усилия за спазването на членове 1—16 на Договора за патентното право (2000 г.).Член 10.34Патенти и обществено здраве1. Страните признават важността на Декларацията по Споразумението ТРИПС и общественото здраве, приета на 14 ноември 2001 г. (наричана по-нататък "Декларацията от Доха") от министерската конференция на СТО. При тълкуването и прилагането на правата и задълженията съгласно настоящия подраздел, страните имат право да се позовават на Декларацията от Доха.2. Всяка от страните допринася за изпълнението на и зачита Решението на Общия съвет на СТО от 30 август 2003 г. относно параграф 6 от Декларацията от Доха, както и Протокола за изменение на Споразумението ТРИПС, изготвен в Женева на 6 декември 2005 г.Член 10.35Удължаване продължителността на права, предоставяни от патентна защита1. Страните признават, че фармацевтични продукти [64] и продукти за растителна защита [65], защитени от патент на съответните техни територии, трябва да преминат процедура на административно разрешение или регистрация преди да бъдат пуснати на техните пазари.2. Страните осигуряват, по искане на собственика на патента, удължаване на продължителността на правата, предоставяни от патентна защита, за да компенсират собственика


text: на патента за намалението на действителния живот на патента в резултат на първото разрешение за пускане на техните съответни пазари. Удължаването на продължителността на правата, предоставяни от защита на патент, не може да надхвърля 5 години [66].Член 10.36Защита на данни, предоставени за получаване на разрешение за търговия на фармацевтични [67] продукти1. Страните гарантират поверителността, неразгласяването и безпристрастното използване на информация, предоставена с цел получаване на разрешение за пускане на пазара на фармацевтичен продукт.2. За тази цел, страните гарантират в съответното свое законодателство, че данните, посочени в член 39 на Споразумението ТРИПС, отнасящи се до безопасността и ефективността, които са предоставени за пръв път от заявител за получаване на разрешение за търговия за нов фармацевтичен продукт на територията на съответната страна, не се използват за предоставяне на друго разрешение за търговия за фармацевтичен продукт, освен ако не бъде предоставено доказателство за изричното съгласие на притежателя на разрешението за търговия за използване на тези данни.3. Продължителността на защитата на данните следва да бъде не по-малко от пет години, считано от датата, на която е получено първото разрешение за търговия на територията на съответните страни.Член 10.37Защита на данни, предоставени за получаване на разрешение за търговия на продукти за растителна защита1. Страните определят изискванията за безопасност и ефикасност, преди да издадат разрешение за пускане на съответните свои пазари на продукти за растителна защита.2. Страните гарантират, че изпитвания, доклади за изследвания или информация, предоставена за пръв път от заявител за получаване на разрешение за търговия на продукт за растителна защита, няма да се използват от трети страни или от съответните органи в полза на което и да било друго лице, целящо да получи разрешение за търговия на продукт за растителна защита, освен ако не бъде предоставено доказателство за изричното съгласие на първия заявител за използване на тези данни. Тази защита ще се нарича по-нататък "защита на данните".3. Продължителността на защитата на данните следва да бъде не по-малко от десет години, считано от датата, на която е предоставено първото разрешение за търговия в съответните страни.Член 10.38ПрилаганеСтраните предприемат необходимите мерки, за да гарантират цялостната ефективност на защитата, предвидена в настоящия подраздел, и активно си сътрудничат и участват в конструктивен диалог по този въпрос.Подраздел ЕДруги разпоредбиЧлен 10.39Растителни сортовеВсяка страна предвижда разпоредби за защита на растителните сортове и спазва Международната конвенция за защита на новите сортове растения (1991 г.).Член 10.40Генетични ресурси, традиционни познания и фолклор1. Съобразно своето законодателство, страните уважават, опазват и поддържат познанията, откритията и практиките на местните населения и общности с традиционен начин на живот, който е от значение за опазването и устойчивото използване на биологичното разнообразие, и насърчават тяхното по-широко прилагане с участието и одобрението на притежателите на такива познания, открития и практики, и насърчават справедливото поделяне на ползите, произтичащи от използването на такива познания, открития и практики.2. Страните се споразумяват редовно да обменят възгледи и информация по многостранни дискусии от значение:а) в рамките на СОИС — по въпроси, разглеждани в рамките на Междуправителствения комитет по генетичните ресурси, традиционните знания и фолклора;б) в рамките на СТО — по въпроси, свързани с отношението между Споразумението ТРИПС и


text: Конвенцията за биологичното разнообразие (наричана по-нататък "КБР"), и закрилата на традиционните знания и фолклора; както ив) в рамките на КБР — по въпроси, свързани с международния режим за достъп до генетични ресурси и разпределение на ползите.3. След приключване на съответните многостранни дискусии, посочени в параграф 2, страните, по искане на която и да е от тях, се споразумяват да преразгледат настоящия член в Комитета по търговията в светлината на резултатите и заключенията от тези многостранни дискусии. Комитетът по търговията може да приеме всяко решение, което е необходимо за ефективното прилагане на резултатите от преразглеждането.РАЗДЕЛ ВУпражняване на правата върху интелектуална собственостЧлен 10.41Общи задължения1. Страните потвърждават отново съответните си ангажименти по Споразумението ТРИПС, и по-специално по неговата част III, и гарантират, че следните допълнителни мерки, процедури и средства за правна защита са налични съгласно тяхното законодателство с оглед да се позволи ефективно действие срещу всяко нарушение на правата върху интелектуална собственост [68], обхванати в настоящото споразумение.2. Тези мерки, процедури и средства за правна защита:а) включват експедитивни мерки за защита с цел предотвратяване на нарушенията и мерки за защита, представляващи средство за възпиране на по-нататъшни нарушения;б) са справедливи и безпристрастни;в) не са ненужно сложни или скъпи, както и не налагат неразумни срокове или неоправдани забавяния; иг) са ефективни, пропорционални и възпиращи и се прилагат по такъв начин, че да се избегне създаването на пречки пред законната търговия и да се осигурят предпазни механизми срещу злоупотреба с тях.Член 10.42Лица, имащи право да търсят правна защитаВсяка от страните признава като лица, имащи право да изискват прилагането на мерките, процедурите и средствата за правна защита, посочени в настоящия раздел и в част III от Споразумението ТРИПС, (заявители):а) притежателите на права върху интелектуална собственост в съответствие с разпоредбите на приложимото право;б) всички други лица, упълномощени да ползват тези права, по-специално притежателите на лиценз, доколкото това е позволено от приложимото право и е в съответствие с неговите разпоредби; ив) организациите за управление на колективните права върху интелектуална собственост, които са законосъобразно признати като имащи правото да представляват притежателите на права върху интелектуална собственост, доколкото това е позволено от приложимото право и в съответствие с неговите разпоредби; илиг) федерация или асоциация, имаща правния статут и правото да ползват тези права, доколкото това е позволено от приложимото право и е в съответствие с неговите разпоредби.Подраздел АГражданскоправни мерки, процедури и средства за правна защитаЧлен 10.43ДоказателстваВ случай на нарушаване на право върху интелектуална собственост, извършено в търговски мащаби, всяка от страните приема мерките, които са необходими, за да се даде възможност на компетентните съдебни органи да разпоредят, когато това е целесъобразно и вследствие на подадено искане на една от страните, предаване на банкови, финансови или търговски документи във владение на противната страна, при спазване на принципите за защита на поверителната информация.Член 10.44Временни мерки за запазване на доказателствата1. Всяка от страните гарантира, че дори преди започване на производство по съществото на спора, при подадено искане от страна, представила разумни налични доказателства в подкрепа на твърдението си, че принадлежащото ѝ право върху интелектуална собственост е било нарушено или предстои да бъде нарушено, компетентните съдебни


text: органи могат да разпоредят незабавни и ефективни временни мерки за запазване на съответните доказателства по отношение на твърдяното нарушение, при спазване на принципите за защита на поверителната информация.2. Всяка от страните може да предвиди, че тези мерки включват подробно описание, със или без вземане на мостри, или физическо изземване на стоките, обект на нарушението, и, когато е целесъобразно, на материалите и средствата, използвани за производството или разпространението на тези стоки, и свързаните с това документи. Тези мерки се предприемат, ако е необходимо, без да бъде изслушана другата страна, по-специално в случаите, когато всяко забавяне има вероятност да причини непоправима вреда на притежателя на правото или когато съществува доказуем риск от унищожаване на доказателствата.Член 10.45Право на информация1. Всяка от страните гарантира, че при гражданското производство относно нарушение на право върху интелектуална собственост и в отговор на обосновано и съразмерно искане от страна на ищеца, компетентните съдебни органи могат да разпоредят нарушителят и/или всяко друго лице, което е страна по съдебно дело или свидетел по такова, да предостави информация относно произхода и дистрибуторските мрежи на стоките или услугите, с които се нарушава дадено право върху интелектуална собственост.а) "всяко друго лице" в настоящия параграф означава лице, за което:i) е установено, че притежава стоките, обект на нарушението, в търговски мащаби;ii) е установено, че използва услугите, обект на нарушението, в търговски мащаби;iii) е установено, че предоставя в търговски мащаби услугите, използвани при действията по извършване на нарушение; илиiv) е било посочено от лицето, посочено в настоящата алинея, като участващо в производството, изработването или дистрибуцията на стоките или в предоставянето на услугите.б) Информацията включва по целесъобразност следната информация:i) имената и адресите на производителите, фабрикантите, дистрибуторите, доставчиците и други предходни собственици на стоките или услугите, както и предполагаемите търговци на едро и на дребно; илиii) информация за произведените, изработените, доставените, получените или поръчаните количества, както и цената, получена за въпросните стоки или услуги.2. Настоящият член се прилага, без да се засягат другите законови разпоредби, с които:а) се дава на притежателите на правата право да получат по-пълна информация;б) се урежда използването на информацията, съобщена съгласно настоящия член, в граждански или наказателни производства;в) се урежда отговорността за злоупотреба с правото на информация;г) се предоставя възможност за отказ от предоставяне на информация, която би принудила лицето, посочено в параграф 1, да признае собственото си участие или това на свои близки роднини в нарушаването на право върху интелектуална собственост; илид) се урежда защитата на поверителността на източниците на информация или обработката на личните данни.Член 10.46Привременни и обезпечителни мерки1. Всяка от страните гарантира, че съдебните органи могат, при поискване от заявителя, да наложат временна забрана, с цел да се предотврати всяко предстоящо нарушение на право върху интелектуална собственост или да забранят — временно и, ако е целесъобразно, под условие за заплащане на периодични имуществени санкции, когато това е предвидено от нейното законодателство — продължаването на твърдените нарушения на въпросното право, или да обвържат продължаването им с условие за внасяне на обезпечение, с цел осигуряване на обезщетение за притежателя на правото. Временна забрана може да бъде издадена и срещу посредник [69], чиито услуги


text: се използват от трета страна за нарушаване на авторско правото, сродни права, търговски марки или географски означения.2. Временна забрана може да бъде издадена и с цел да се разпореди изземване на стоките, за които има съмнение, че нарушават право върху интелектуална собственост, така че да се предотврати тяхното навлизане или движение по търговските канали.3. В случай на нарушение, извършено в търговски мащаби, всяка от страните гарантира, че, ако заявителят докаже, че са налице обстоятелства, които застрашават получаването на обезщетенията, съдебните органи могат да разпоредят като обезпечителна мярка запор или възбрана върху движимата и недвижимата собственост на предполагаемия нарушител, в това число и налагане на запор върху банковите сметки и други активи.Член 10.47Корективни мерки1. Всяка от страните гарантира, че компетентните съдебни органи могат да разпоредят, при поискване от заявителя и без да се засягат обезщетенията, полагащи се на притежателя на правото вследствие на нарушението, и без обезщетения от какъвто и да е вид, унищожаването на стоките, за които е установено, че нарушават определено право върху интелектуална собственост, или всякакви други мерки за окончателното изваждане на тези стоки от търговските канали. По целесъобразност, компетентните съдебни органи могат да разпоредят унищожаването на материали и средства, използвани за създаването или производството на такива стоки.2. Съдебните органи разпореждат, че изпълнението на тези мерки е за сметка на нарушителя, освен ако не са посочени особени причини за отклонение от това правило.3. При разглеждането на искане за корективни мерки се взимат предвид необходимостта от пропорционалност между сериозността на нарушението и разпоредените мерки за правна защита, както и интересите на трети страни.Член 10.48Съдебни забрани1. Всяка от страните гарантира, че когато със съдебно решение е установено нарушение на право върху интелектуална собственост, съдебните органи могат да постановят съдебна забрана срещу нарушителя, целяща да забрани по-нататъшно извършване на нарушението.2. В случаите, когато това е предвидено в правото, неспазването на съдебната забрана създава, когато е целесъобразно, задължение за плащане на периодични имуществени санкции, с цел да се гарантира спазването. Всяка от страните гарантира също така, че притежателите на права са в положение да могат да подадат искане за съдебна забрана срещу посредници [70], чиито услуги се използват от трета страна за нарушаване на авторско право, сродни права, търговски марки или географски означения.Член 10.49Алтернативни меркиВсяка от страните може да предвид възможността, в случаите, в които това е целесъобразно и по искане на лицето, което може да бъде обект на мерките, предвидени в член 10.47 или член 10.48, компетентните съдебни органи да могат да разпоредят заплащане на парично обезщетение на пострадалата страна, вместо прилагането на мерките, предвидени в член 10.47 или член 10.48, ако лицето е действало без умисъл и не е проявило небрежност, ако изпълнението на въпросните мерки би му или ѝ причинило непропорционална вреда и ако изплащането на парично обезщетение на пострадалата страна изглежда разумно удовлетворяващо.Член 10.50Обезщетения1. Всяка от страните гарантира, че при определянето на обезщетенията съдебните органи:а) вземат предвид всички относими аспекти, като например отрицателните икономически последици, в това число пропуснатата печалба, които пострадалата страна е понесла, всяка нечестно получена от нарушителя печалба и, когато е целесъобразно, елементи, различни от


text: икономическите фактори, като например неимуществени вреди, причинени на притежателя на правото, вследствие на нарушението; илиб) вместо посоченото в буква а) те могат, когато е целесъобразно, да определят обезщетението като фиксирана сума въз основа на елементи като най-малкото размера на авторските и лицензионните възнаграждения или таксите, дължими в случай че нарушителят беше поискал разрешение да ползва въпросното право върху интелектуална собственост.2. За случаите, когато нарушителят не е знаел, или е имал разумни основания да не знае, че е участвал в действие, с което се нарушават права, страните могат да предвидят възможността съдебните органи да разпоредят възстановяване на печалбите или заплащане на обезщетения, които могат да бъдат предварително установени.3. При граждански съдопроизводства всяка от страните, най-малко по отношение на произведения, фонограми и изпълнения, защитени с авторско право или сродни права, и в случаи на фалшифициране на търговска марка, може да установи или поддържа предварително установени обезщетения, които са налични по избор на притежателя на правата.Член 10.51Съдебни разноскиВсяка от страните гарантира, че разумните и пропорционални съдебни разноски и другите разходи, направени от спечелилата страна, като правило се поемат от загубилата страна, освен ако, с оглед на равнопоставеността, разпределението не може да е такова.Член 10.52Публикуване на съдебните актовеВсяка от страните гарантира, че при случаи на нарушение на право върху интелектуална собственост съдебните органи могат да разпоредят, когато е целесъобразно, по искане на заявителя и за сметка на нарушителя, подходящи мерки за разпространение на информацията във връзка с постановения акт, в това число излагането му или неговото цялостно или частично публикуване. Всяка от страните може да предвиди други допълнителни мерки за огласяване, подходящи за конкретните обстоятелства, включително и явна кампания по разгласяване.Член 10.53Презумпция за авторство или собственостПри граждански производства, свързани с авторско право или сродни права, всяка от страните предвижда презумпцията, че, при липса на доказателства за противното, лицето или организацията, чието име е посочено по обичайния начин като автор или притежател на свързано право на произведението или обекта, е определеният притежател на права за такова произведение или обект.Подраздел БНаказателно правоприлаганеЧлен 10.54Обхват на наказателното правоприлаганеВсяка от страните предвижда разпоредби за наказателни производства и наказания, които да се прилагат като минимум при умишлено фалшифициране на търговски марки и пиратство на авторски права, както и сродни права [71] в търговски мащаби.Член 10.55Фалшифициране на географски означения и промишлени дизайниПри спазване на своите национални и конституционни законови и подзаконови актове, всяка от страните разглежда приемането на мерки за установяване на наказателна отговорност за фалшифициране на географски означения и промишлени дизайни.Член 10.56Отговорност на юридически лица1. Всяка от страните приема необходимите мерки, съвместими със своите законови принципи, за установяване на отговорността на юридически лица за нарушенията, посочени в член 10.54.2. Такава отговорност не засяга наказателната отговорност на физическите лица, които са извършили престъпните нарушения.Член 10.57СъучастиеРазпоредбите на настоящия подраздел се прилагат за съучастие при нарушенията, посочени в член 10.54.Член 10.58ИзземванеВ случай на нарушение, посочено в член 10.54, всяка от страните предвижда, че нейните компетентни органи имат правомощието да разпоредят изземване на стоки с предполагаемо фалшифицирана търговска марка или стоки, чието авторско право е било обект на пиратство, всички свързани с това материали


text: и средства, основно използвани при извършването на предполагаемото нарушение, документални доказателства, свързани с предполагаемото нарушение, и всички активи, получени в резултат на действието, с което са нарушени права, или придобити пряко или косвено чрез него.Член 10.59СанкцииЗа нарушенията, посочени в член 10.54, всяка от страните предвижда санкции, които включват присъди с лишаване от свобода и/или парични глоби, които са ефективни, пропорционални и възпиращи.Член 10.60Конфискуване1. В случай на нарушение, посочено в член 10.54, всяка от страните предвижда, че нейните компетентни органи имат правомощието да разпоредят конфискуване и/или унищожаване на всички стоки с фалшифицирана търговска марка или стоки, чието авторско право е било обект на пиратство, на материали и средства, основно използвани за създаване на стоки с фалшифицирана търговска марка или стоки, чието авторско право е било обект на пиратство, както и на всички активи, получени в резултат на действието, с което са нарушени права, или придобити пряко или косвено чрез него.2. Всяка от страните гарантира, че ако стоките с фалшифицирана търговска марка и стоките, чието авторско право е било обект на пиратство, които са конфискувани съгласно настоящия член, не бъдат унищожени, те се отстраняват от търговските канали, при условие че стоките не са опасни за здравето и безопасността на хората.3. Всяка от страните гарантира наред с това, че конфискуването и унищожаването съгласно настоящия член се извършва без каквато и да било компенсация за нарушителя.4. Всяка от страните може да предвижда, че нейните съдебни органи имат правомощието да разпореждат конфискуване на активите, чиято стойност отговаря на стойността на такива активи, получени от действието, с което са нарушени права, или придобити пряко или косвено чрез него.Член 10.61Права на трети страниВсяка от страните гарантира, че правата на трети страни са надлежно защитени и гарантирани.Подраздел ВОтговорност на доставчиците на онлайн услугиЧлен 10.62Отговорност на доставчиците на онлайн услуги [72]Страните признават, че услугите на посредници могат да се използват от трети страни за действия по извършване на нарушение. С оглед да се гарантира свободното движение на информационни услуги и същевременно да бъдат прилагани правата върху интелектуална собственост в цифровата среда, всяка от страните предвижда мерките, посочени в членове 10.63—10.66, по отношение на посредниците в предоставянето на услуги, когато те по никакъв начин не са свързани с пренасяната информация.Член 10.63Отговорност на доставчиците на онлайн услуги: "обикновен пренос"1. Когато се предоставя услуга на информационно общество, която се състои в пренос по комуникационна мрежа на информация, предоставяна от получателя на услугата, или предоставяне на достъп до комуникационна мрежа, страните гарантират, че доставчикът на услуги не носи отговорност за пренасяната информация, при условие че доставчикът:а) не започва преноса на информация;б) не подбира получателя на пренасяната информация; ив) не подбира или променя информацията, която се съдържа в преноса.2. Действията по пренос и предоставяне на достъп по параграф 1 включват автоматичното, междинно и временно съхраняване на информацията, дотолкова доколкото това се прави с единствената цел осъществяване на пренос на информация по комуникационната мрежа, и при условие че информацията не се съхранява за период, по-дълъг от необходимия за самия пренос.3. Настоящият член не засяга възможността, в съответствие с правните системи на страните, съдебен или административен